Verkiesing 2014: Partye soek gelyke speelveldDie Demokratiese Alliansie (DA) en die Ekonomiese Vryheidsvegters (EFF) het Woensdag tydens die ondertekening van die verkiesingsgedragskode vir ŉ gelyke speelveld gevra in aanloop tot die land se vyfde demokratiese verkiesing op 7 Mei. Mpho Ramakatsa, die woordvoerder die EFF, het gesê dat die SAUK nie gelyke mediadekking aan alle partye verskaf nie. “Die SAUK moet aan alle partye billike en gelyke mediadekking verskaf gedurende die verkiesing,” het Ramakatsa gesê. Hy het die SAUK daarvan beskuldig dat die uitsaaier ŉ verbod geplaas het op alle uitsendings van EFF-aangeleenthede. Lees meer hier. Helen Zille, die leier van die Demokratiese Alliansie (DA), het ook tydens die geleentheid gesê die gebruik van staatshulpbronne tydens politieke veldtogte is ŉ misbruik van mag wat nie die speelveld vir ander partye gelyk maak nie. – SAPA